Når du skal være forælder, er der varsler, du skal huske at overholde. Hvor længe før terminsdatoen du skal give din arbejdsgiver besked om graviditeten, afhænger af, om du er den vordende mor eller far/medmor.
Giv din arbejdsgiver besked om din graviditet. Du skal senest 3 måneder før forventet fødsel give din arbejdsgiver besked om din forventet termin og oplyse om, hvornår du ønsker at påbegynde din orlov forud for fødslen.
Giv din arbejdsgiver besked om, hvornår du vender tilbage. Du skal senest 8 uger efter fødsel give din arbejdsgiver besked om, hvornår du vender tilbage på arbejde.
Giv din arbejdsgiver besked om far/medmors 2 ugers fædreorlov. Du skal som far/medmor senest 4 uger før fædreorlovens begyndelse give din arbejdsgiver besked om, hvornår du ønsker at afholde dine 2 ugers fædreorlov.
Giv din arbejdsgiver besked om far/medmors forældreorlov. Du skal som far/medmor senest 8 uger efter fødslen give din arbejdsgiver besked om, hvornår du ønsker at afholde forældreorlov – hvis du ønsker at afholde den.